Document ID: 31995R1181

KOMISSION ASETUS (EY) N:o 1181/95,
annettu 24 päivänä toukokuuta 1995,
tiettyjen interventioelinten hallussa olevan naudanlihan myymisestä asetuksessa (ETY) N:o 2539/84 määritellyn menettelyn mukaisesti yhteisössä tapahtuvaa jalostusta varten ja asetuksen (EY) N:o 561/95 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 424/95 (2), ja erityisesti sen 7 artiklan 3 kohdan,
sekä katsoo, että
interventioelinten hallussa olevan jäädytetyn naudanlihan eräitä myyntejä koskevista yksityiskohtaisista erityissäännöistä 5 päivänä syyskuuta 1984 annetussa komission asetuksessa (ETY) N:o 2539/84 (3), sellaisena kuin se on viimeksi muutettuna asetuksella (ETY) N:o 1759/93 (4), säädettiin mahdollisuudesta soveltaa kaksivaiheista menettelyä interventiovarastoista tulevan naudanlihan myynnissä,
tietyillä interventioelimillä on hallussaan huomattavia naudanlihavarastoja; ottaen huomioon kohonneet varastointikustannukset olisi vältettävä varastointikauden pidentämistä; nykyisessä markkinatilanteessa on mahdollista myydä tämä liha yhteisössä tapahtuvaan jalostukseen,
säännöllisen ja yhdenmukaisen tarjouskilpailumenettelyn varmistamiseksi olisi komission asetuksessa (ETY) N:o 2173/79 (5), sellaisena kuin se on viimeksi muutettuna asetuksella (ETY) N:o 1759/93, vahvistettujen toimenpiteiden lisäksi toteutettava muita toimenpiteitä,
asetuksen (ETY) N:o 2539/84 5 artiklassa täsmennetyn mukaisesti olisi maksettava vakuudet,
tämä myynti olisi aloitettava komission asetusten (ETY) N:o 2539/84, (ETY) N:o 3002/92 (6), sellaisena kuin se on viimeksi muutettuna asetuksella (ETY) N:o 1938/93 (7), ja (ETY) N:o 2182/77 (8), sellaisena kuin se on viimeksi muutettuna asetuksella (ETY) N:o 1759/93, mukaisesti ja säädettävä tietyistä tarvittavista poikkeussäännöksistä, ottaen erityisesti huomioon kyseessä olevien tuotteiden käyttötarkoitus,
komission asetus (EY) N:o 561/95 (9) olisi kumottava, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Myydään seuraavat määrät naudanlihaa yhteisössä jalostettavaksi:
a) luullinen takaneljännes:
- noin 2 tonnia luullista Tanskan interventioelimen hallussa olevaa lihaa,
b) luuton naudanliha:
- noin 5 705 tonnia luutonta Yhdistyneen kuningaskunnan interventioelimen hallussa olevaa lihaa,
- noin 3 tonnia luutonta Tanskan interventioelimen hallussa olevaa lihaa,
- noin 5 406 tonnia luutonta Irlannin interventioelimen hallussa olevaa lihaa.
2. Edellä 1 kohdassa tarkoitettujen interventioelinten on myytävä ensisijaisesti varastossa pisimpään olleet lihat.
3. Myynti tapahtuu asetuksen (ETY) N:o 2539/84, asetuksen (ETY) N:o 3002/92, asetuksen (ETY) N:o 2182/77 ja tämän asetuksen säännösten mukaisesti.
4. Asetuksen (ETY) N:o 2539/84 3 artiklan 1 kohdassa tarkoitetut laadut ja vähimmäishinnat ilmoitetaan liitteessä I.
5. Ainoastaan ne tarjoukset, jotka saapuvat kyseisille interventioelimille viimeistään 7 päivänä kesäkuuta 1995 kello 12.00, otetaan huomioon.
6. Asianomaiset voivat saada määriin sekä tuotteiden varastointipaikkoihin liittyvää tietoa liitteessä II ilmoitetuista osoitteista.
7. Asetuksen (ETY) N:o 2173/79 8 artiklan ensimmäisestä kohdasta poiketen tarjous on jätettävä kyseiselle interventioelimelle suljetussa kirjekuoressa, jossa on viittaus kyseiseen asetukseen. Interventioviranomainen ei saa avata suljettua kirjekuorta ennen kuin kohdassa 5 mainittu tarjousten jättämisen määräaika on kulunut umpeen.
2 artikla
1. Poiketen siitä, mitä asetuksen (ETY) N:o 2182/77 3 artiklan 1 ja 2 kohdassa säädetään, ostotarjous tai tarvittaessa ostohakemus:
a) voidaan hyväksyä ainoastaan, jos sen esittäjä on luonnollinen henkilö tai oikeushenkilö, joka on vähintään kahdentoista kuukauden ajan toiminut naudanlihaa sisältäviä tuotteita valmistavassa teollisuudessa ja joka on kirjattu jonkin jäsenvaltion julkiseen rekisteriin;
b) ostotarjoukseen tai -hakemukseen on liitettävä:
- hakijan kirjallinen sitoumus, jossa tämä ilmoittaa jalostavansa lihat asetuksen (ETY) N:o 2182/77 1 artiklan 1 kohdassa eritellyiksi tuotteiksi saman asetuksen 5 artiklan 1 kohdassa tarkoitetussa määräajassa,
- tarkka selvitys laitoksesta tai laitoksista, jossa ostetut lihat jalostetaan.
2. Edellä 1 kohdassa tarkoitetut hakijat voivat antaa edustajalle tehtäväksi ostamiensa tuotteiden toimituksen hyväksymisen. Tässä tapauksessa edustaja esittää edustamiensa hakijoiden ostotarjoukset tai tarvittaessa ostohakemukset.
3. Edellä olevissa kohdissa tarkoitettujen ostajien ja edustajien on saatettava ajan tasalle kirjanpito, josta voidaan todeta tuotteiden määräpaikka ja käyttötarkoitus erityisesti ostettujen ja jalostettujen tuotteiden määrien vastaavuuden varmistamiseksi.
3 artikla
1. Asetuksen (ETY) N:o 2539/84 5 artiklan 1 kohdan tarkoittama vakuus on 12 ecua sadalta kilogrammalta.
2. Asetuksen (ETY) N:o 2539/84 5 artiklan 3 kohdan a alakohdan tarkoittama vakuus on
- 150 ecua sadalta kilogrammalta luullista takaneljännestä,
- 170 ecua sadalta kilogrammalta luutonta lihaa.
Fileiden osalta vakuus on kuitenkin 3 000 ecua tonnia kohden.
4 artikla
Tämän asetuksen mukaan 100 kilogrammaa luullista takaneljännestä vastaa 64 kilogrammaa luutonta lihaa sisäfileen ja selkäfileen poistamisen jälkeen.
5 artikla
Kumotaan asetus (EY) N:o 561/95.
6 artikla
Tämä asetus tulee voimaan 7 päivänä kesäkuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä toukokuuta 1995.

Labels: 3
17